امور داخلہ کی وزارت
مرکزی وزیر داخلہ اور تعاون کے وزیر امت شاہ نے چیف گیسٹ کی حیثیت سے سینٹرل انڈسٹریل سکیورٹی فورس  کے53 ویں یوم تاسیس کی تقریبات میں شرکت کی
مرکزی وزیر داخلہ نے شجاعت اور غیر معمولی خدمات کےلئے سی آئی ایس ایف کے افسروں اورجوانوں کو تمغے پیش کئے اور سکیورٹی فورس کی میگزین سینٹی نیل 2022 کابھی اجرا کیا
سی آئی ایس ایف نے 2.5 کھرب امریکی ڈالر کی ہماری معیشت کے ترقیاتی سفر میں ایک خاموش ورکر کی حیثیت سے تعاون دیا ہے
یہ ہماری آزادی کا امرت مہوتسو کا سال ہے ، وزیراعظم نریندر مودی نے امرت کال کی حیثیت سے 75سے 100سال کے سفر کو عوام کے سامنے پیش کیا ہے
امرت کال نہ صرف ہماری اپنی ستائش کا وقت ہے بلکہ مستقبل کے لئے ایک منصوبہ بھی وضع کرے گا اور قراردادیں بھی ، جو ہم نے 75سے 100سال کے سفر کے لئے سخت محنت کے ساتھ ان 25 سالوں میں پوری کی ہیں
ملک کو خود کفیل بنانے کے وزیر اعظم نریندر مودی کے مقصد کو آگے لے جاتے ہوئے ہمیں 5 سال کے لئے ایک روڈ میپ تیار کرنا چاہئے جس میں ہم اگلے 25 سال کے لئے سی آئی ایس ایف کو تیارکریں
ہمیں 25 سال کا ایسا روڈ میپ بھی تیار کرنا چاہئے جس کے ذریعہ ہم سی آئی ایس ایف کو اس کی صدسالہ تقریبات کے سال میں اس کو اچھی طرح آراستہ کرکے نتائج دینے والی تنظیم کی شکل دے سکیں
وزیر اعظم نریندر مودی کی قیادت میں ملک کی بڑھتی ہوئی معیشت کی رفتار کو برقرار رکھنے کے لئے 25سال کے ایکشن پلان اور ایک بنیاد تیار کرنے کے لئے 5سال کا ایکشن پلان دونوں اس سال ہم کو تیار کرنا ہوگا
2.5 کھرب ڈالر کی معیشت سے 5 کھرب ڈالر کے سفر میں بھی سی آئی ایس ایف کے سامنے بہت سی صورتحال سامنے آئیں گی، کئی بڑے بڑے یونٹس پرائیویٹ سیکٹر اور مینوفیکچرنگ سیکٹر میں قائم کئے جائیں گے
ملک میں پرائیویٹ سکیورٹی کا کام بہت تیزی سے بڑھ رہا ہے ۔ حکومت نے اس کے لئے قوانین اور ضوابط بھی بنائے ہیں ،کیا سی آئی ایس ایف انہیں تربیت کی ذمہ داری لے سکتی ہے؟ کیا سی آئی ایس ایف صنعتی اکائیوں کا تحفظ کرنے کے لئے پرائیویٹ سکیورٹی ایجنسی کی تربیت کی ذمہ داری بھی لے سکتی ہے؟
ہمیں ایک ہائی برڈ ماڈل تیار کرنا چاہئے ،جس کی حکمت عملی سی آئی ایس ایف کے ذریعہ تیار کی جائے لیکن جس میں پرائیویٹ سکیورٹی ایجنسیاں اور سی آئی ایس ایف دونوں ہائی برڈ ماڈل میں سکیورٹی کا ایک مکمل بلیو پرنٹ تیار کرکے سکیورٹی فراہم کریں اور بتدریج اسے پرائیویٹ سکیورٹی ایجنسیوں کے سپرد کردیں
کووڈ -19 عالمی وبا اور وندے بھارت مہم کے دوران جب بھارتی شہری دنیا کے اطراف سے واپس آرہے تھے تو ہر ہوائی اڈے پر سی آئی ایس ایف کے ایک ایک جوان نے ساتھی شہریوں کا بہت پیار اور عاجزی سے خیر مقدم کیا تھا ۔فورس کے کئی جوانوں نے ا پنی زندگیوں کو جوکھم میں ڈالا تھا اور یہاں تک کہ اپنی زندگیاں بھی قربان کردی تھیں
پورے ملک اور تمام فورس کی طرف سے میں وندے بھارت کے پیش پیش رہنے والے ورکروں اور ان سبھی عملے کو خراج عقیدت پیش کرتا ہوں ، جنہوں نے اپنے فرض کو انجام دیتے ہوئے ملک کی صنعتی پیداوار کو خوش اسلوبی سے جاری رکھنے کے لئے اپنی قربانیا ں دی تھیں
سی آئی ایس ایف نے اپنے لئے کثیر ہنر مندی والا کثیر پہلوئی اور پیشہ ورانہ اثر انگیزی کے شعبے میں اپنے لئے ایک مقام حاصل کرلیا ہے۔سی آئی ایس ایف پوری دنیا میں اپنی نوعیت کی واحد ایسی صنعتی سلامتی فورس ہے ، جو سرکاری عملے سے تشکیل پائی ہے اور زبردست مہارت کے ساتھ اپنے فرائض انجام دے رہی ہے
سی آئی ایس ایف نے جو بہت سے تمغے اور ایوارڈ س حاصل کئے ہیں وہ اس بات کا ثبوت ہیں کہ وہ ایک بہادر فورس ہے اور اس کا عملہ اپنے عزم کا پابند ہے
سی آئی ایس ایف تقریباََ ایک لاکھ 64 ہزارقوت کے ساتھ 354 حساس اور اہم تنصیبات اور 65سے زیادہ حساس ہوائی اڈوں ،سمندری بندرگاہوں ، نیو کلیائی تنصیبات ، خلائی اداروں ، کوئلہ ،تیل ،اسٹیل پیدا کرنے کے کارخانوں اور سمندرسے تیل نکالنے والے پلانٹس کی نگرانی کررہی ہے
یہ بہت ہی قابل تعریف بات ہے کہ سی آئی ایس ایف کو تقریباََ 22سال میں ملک کے حساس اور اہم قومی اور بین الاقوامی ہوائی اڈوں پرسکیورٹی کی اہم ذمہ داری سونپی گئی ہے اور اب ایک مختصر مدت میں ان کی ذمہ داری کو وسعت دی جائے گی۔
جب ملک میں میٹرو آئی تھی تو اس کی سکیورٹی کی ذمہ داری سی آئی ایس ایف کے کاندھوں پر آئی تھی اور یہ وہ وقت تھا جب لندن میٹرو میں دھماکے ہوئے تھے ۔ اخباروں میں اس بات کی بھی سرخیاں تھیں کہ یہاں میٹرو کی سکیورٹی کے سلسلے میں کیا ہوگا لیکن میں سی آئی ایس ایف کو مبارکباددینا چاہتا ہوں کہ اس نے دلی میٹرو کو بہت خوش اسلوبی سے چلانے میں نمایاں رول ادا کیا
سی آئی ایس ایف سبھی سی اے پی ایف میں واحد فورس ہے ، جس میں ہم خواتین عملے کی تعداد بڑھاسکتے ہیں کیونکہ چاہے یہ ہوائی اڈے ہوں یامیٹرو ، ہردن آ پ کو 50 فیصد خواتین مسافروں کے سفر کو آسان بنانے اور انہیں خوش اسلوبی سے سفر کرنے کے لئے ان کے لئے سہولت بڑھانی ہے
سی آئی ایس ایف میں خواتین عملے کے تناسب کو 6:94 سے بڑھاکر کم از کم 20:80 تک لے جانے کے لئے کوششیں کی جانی چاہئیں
ملک کی سلامتی میں چاہے یہ جموں وکشمیر ہو یا نکسل سے متاثر ہ علاقے ہوں ، جب کبھی بھی سی آئی ایس ایف کو تعینات کیا گیا ، انڈسٹریل سکیورٹی فورس ہونے اور اس طرح کے لئے تربیت نہ ہونے کے باجود سی آئی ایس ایف عملے نے بہت عمدہ اوربہت اچھا کام کیا اور کئی بار اپنی بہادری کا مظاہرہ بھی کیا
سی آئی ایس ایف اپنے مشن کے تئیں اتنی تیزی سے حرکت کرنے والی اور پھرتی لانے والی اپنی نوعیت کی پہلی فورس ہے ، جو سائبر فزیکل سسٹم کے ایک ماڈل اورتربیت کا ا یک اہم حصہ ہوگی اور جسے اور زیادہ اثر انگیز بنایا جائے گا
سی آئی ایس ایف میں 100فیصد نفاذ کے لئے مودی حکومت کی آیوشمان سی اے پی ایف اسکیم کو مباکباد اس کے ساتھ ہی جوانوں کی فلاح وبہبود کے دیگر کاموں اور مکان کے تناسب کو بہتر بنانے پر بھی زوردیا جانا چاہئے
میں سی آئی ایس ایف میں آیوشمان سی اے پی ایف اسکیم کے 100فیصد نفاذ کے لئے مبارکباددینا چاہتا ہوں ،اسی کے ساتھ میں جوانوں کی بہبود کے لئے مکان اور دیگر کاموں کو بہتر بنانے پر بھی زوددوں گا
سی آئی ایس ایف نے شجر کاری مہم کے تحت 21-2020 میں اپنا نشانہ حاصل کیا ہے
ملک اور پورے ملک کی معیشت سے جُڑی دنیا کو سی آئی ایس ایف پر فخر بھی ہے اورہم آپ کی سنجیدگی سے خدمات انجام دینے کے لئے آپ کی ستائش کرتے ہیں
داخلی امور تعاون کے امور کے مرکزی وزیر جناب امت شاہ نے آج مہمان خصوصی کی حیثیت سے غازی آباد میں سینٹرل انڈسٹریل سکیورٹی فورس سی آئی ایس ایف کے 53 ویں یوم تاسیس کی تقریبات میں شرکت کی ۔اس موقع پر مرکزی وزیر داخلہ نے شجاعت اور غیر معمولی خدمات کے لئے سی آئی ایس ایف کے افسروں اور جوانوںکو سلام پیش کیا اور انہیں تمغے عطا کئے۔
جناب امت شاہ نے اس موقع پر انڈسٹریل سکیورٹی فورس کے میگزین سینٹی نیل -2022 کا بھی اجرا کیا۔تقریب میں مرکزی داخلہ سکریٹری ، سی آئی ایس ایف کے ڈائریکٹر جنرل ، مرکزی مسلح پولیس فورسز کے ڈائریکٹر جنرل ، بھارت سرکار کے سینئیر افسران اور سی آئی ایس ایف کے جوانوں نے بھی شرکت کی ۔
اپنے خطاب میں مرکزی وزیر داخلہ اور تعاون کے وزیر جناب امت شاہ نے کہا کہ سینٹرل انڈسٹریل سکیورٹی فورس کی 52سالہ تاریخ کے پیش نظر آج پورے ملک کی مجموعی صنعتی ترقی کے لئے بہت اہم دن ہے۔ جناب شاہ نے کہا کہ سی آئی ایس ایف نے 2.5 کھرب ڈالر کی ہماری معیشت کے ترقیاتی سفر میں ایک خاموش کرم یوگی کی حیثیت سے تعاون دیا ہے اور 2.5 کھرب ڈالر ککی معیشت کا ہمارا سفر سی آئی ایس ایف کے بغیر ممکن نہیں ہوسکتا تھا ۔ جناب شاہ نے کہا کہ جب سی آئی ایس ایف کا قیام عمل میں آیا تھا تو یہ خیال کیا گیا تھا کہ صنعتی ترقی کا ہندوستان کا سفر اور پیداوار کو ایک فورس کی ضرورت ہوگی جو پیداوار کے سفر کو خوش اسلوبی اور پوری سلامتی کے ساتھ جاری رکھاجا سکے ۔ انہوں نے کہا کہ سی آئی ایس ایف نے اس وژن کو پورا کرنے میں کوئی کسر باقی نہیں رکھی اور اس کے لئے میں اپنی طرف سے نیک خواہشات پیش کرتا ہوں اور فورس کے عملے سے لے کر ڈائریکٹر جنرل تک کو مبارکباددیتا ہوں ۔
جناب امت شاہ نے کہا کہ سی آئی ایس ایف کا ہرجوان اس وقت ہر ہوائی اڈے پر پیار اور زبردست انسانیت کے ساتھ اپنے ہم وطنوں کا خیرمقدم کررہا تھا، جب دنیا بھرسے ہندوستانی کووڈ -19 عالمی وبا اور وندے بھارت ابھیان کے دوران وطن لوٹ رہے تھے ۔اس فرض شناسی کے دوران فورس کے بہت سے جوان متاثر بھی ہوئے اور ان کی زندگیاں بھی ضائع ہوئیں ۔ میں ملک اور پوری فورس کی طرف سے انہیں خراج عقیدت پیش کرنا چاہتا ہوں اور وندے بھار ت کے پیش پیش رہنے والے ورکروں اور تمام عملے کو بھی خراج عقیدت پیش کرنا چاہتا ہوں ، جنہوں نے ملک کی صنعتی پیداوار کو خوش اسلوبی سے چلانے کے لئے اپنی زندگیاں قربان کیں ۔ آپریشن گنگا بھی جاری ہے اور سی آئی ایس ایف کا عملہ یوکرین سے لوٹنے والے ہمارے طلبا کا خیرمقدم کررہا ہے۔ انہوں نے کہا کہ سی آئی ایس ایف نے اپنے مقصدکو پورا کرنے میں کوئی کسر نہیں چھوڑی ہے۔ سی آئی ایس ایف نے اپنے لئے کثیر ہنر مندی والا کثیر پہلوئی اور پیشہ ورانہ اثر انگیزی کے شعبے میں اپنے لئے ایک مقام حاصل کرلیا ہے۔ سی آئی ایس ایف اب پوری دنیا میں واحد ایسی سلامتی فورس ہے ، جو سرکاری عملے سے تشکیل پائی ہے اور اپنا فرض پوری تندہی کے ساتھ نبھارہی ہے۔ میں کسی ہچکچاہٹ کے بغیر یہ کہہ سکتا ہوں کہ سی آئی ایس ایف پوری دنیا میں واحد انڈسٹریل فورس ہے جو سرکاری عملے سے تشکیل پائی ہے۔
داخلی امور کے مرکزی وزیر جناب امت شاہ نے کہا کہ سی آئی ایس ایف نے جوبہت سے تمغے اور ایوارڈ حاصل کئے ہیں وہ فورس کے عملے کی بہادری اور عزم کی علامت ہیں۔ سی آئی ایس ایف تقریباََ ایک لاکھ 64 ہزار کی قوت کے ساتھ 354 حساس اور اہم تنصیبات کے علاوہ 65 سے زیادہ حساس اڈوں ، بندرگاہوں ، نیو کلیائی تنصیبات ، خلائی اداروں ، کوئلہ ،تیل اور اسٹیل تیار کرنے والے مقامات اور آفشور آئل پروڈکشن پلانٹس میں موجود ہے اور ان کی نگرانی کررہی ہے۔جناب امت شاہ نے کہا کہ یہ بہت ہی قابل تعریف بات ہے کہ سی آئی ایس ایف کو گزشتہ تقریباََ 22سال کے لئے ملک میں حساس اور اہم قومی اور بین الاقوامی ہوائی اڈوں کی سلامتی کی ذمہ داری دی گئی ہے۔مختصر مدت میں ان کی ذمہ داری کا دائرہ اب بڑھایا جارہا ہے۔
جناب امت شاہ نے کہا کہ جب ملک میں میٹرو کی شروعات ہوئی تھی تو سینٹرل انڈسٹریل سکیورٹی فورس کو اس کی سلامتی کی ذمہ داری سونپی گئی تھی اور یہ وہ وقت تھا جب لندن میٹرومیں دھماکے ہوئے تھے لیکن میں سی آئی ایس ایف کو مبارکباددینا چاہتاہوں جس نے دلی میٹرو کو بہت خوش اسلوبی سے چلانے میں ایک نمایاں رول ادا کیا ہے ۔وزیر داخلہ نے کہا کہ سی آئی ایس ایف سبھی سی اے پی ایف ایس میں واحد فورس ہے ،جس میں ہم خواتین عملے کی تعداد کو بڑھاسکتے ہیں کیونکہ چاہے یہ ہوائی اڈے ہوں یا میٹرو ، ہرروز آپ کو 50 فیصد خواتین مسافرو ں کی سلامتی کو بڑھانا ہے اور ان میں اطمینان کا احساس پیدا کرنا ہے ۔ میں آج سی آئی ایس ایف کے ڈائریکٹر جنرل سے یہ کہنا چاہوں گاکہ اس سمت میں خصوصی طورپر کوششیں کی جائیں اور خصوصی طور پر سوچا جائے اور سی آئی ایس ایف میں خواتین کا تناسب ، جو فی الحال 6: 94 ہے ، بڑھاکر 20: 80 کیا جائے ۔ جناب امت شاہ نے کہا کہ چاہے یہ جموں وکشمیر یا ماؤ نوازوں سے متاثرہ علاقے کی سکیورٹی کا معاملہ ہو ، جہاں کہیں بھی سی آئی ایس ایف تعینات کی گئی ، یا اس طرح کے کام کے لئے تربیت کی کمی کے باوجود اور ایک انڈسٹریل سکیورٹی فور س ہونے کے باوجواد سی آئی ایس ایف عملے نے غیر معمولی کام انجام دیا اور کئی بار اپنی شجاعت کا مظاہرہ کیا۔
داخلی اور تعاون کے مرکزی وزیر نے کہا کہ یہ سال ہماری آزادی کا امرت مہوتسو کا سال ہے ۔آزادی کے 75 سال کسی ملک کے لئے حصولیابیوں کے سال ہیں۔ وزیراعظم جناب نریندرمودی نے فیصلہ کیا ہے کہ آزادی کے اس امرت مہوتسوں میں آزادی حاصل کرنے کے لئے اپنی زندگی اور اپنا سب کچھ قربان کرنے والے بہادر جوانوں اور ہیرو کے ساتھ نئی نسل کو تحریک لینی چاہئے ۔یہ ایک ایسا سال بھی ہے جب ہمیں یہ طے کرنا ہے کہ ملک اپنی آزادی کے 100سال مکمل ہونے کی تقریبات منائے گا تو کہاں ہوگا۔ وزیراعظم جناب نریندر مودی نے ہمارے امرت کال کی حیثیت سے 75 سے 100سال کے ملک کے سفر کو عوام کے سامنے پیش کیا ہے۔ جتنے عزم کے ساتھ ہم ان 25سالوں میں اپنی کارکردگی پیش کریں گے ، ہم اتنے ہی عزم اور سخت محنت کو پورا کرنے کے سفر کے سلسلے میں آگے بڑھیں گے ۔
جناب امت شاہ نے کہا کہ سی آئی ایس ایف کو بہت سی نئی صورتحال کا بھی سامنا کرنا پڑے گا ، 2.5 کھرب ڈالر کی معیشت سے 5 کھرب ڈالر کی معیشت کےسفر میں کئی بڑے یونٹس پرائیویٹ سیکٹر اور مینوفیکچرنگ سیکٹر میں قائم کئے جائیں گے ۔ دفاعی سیکٹر ، خلا،ڈرون سمیت ہر سکیٹر میں مزید پرائیویٹ صنعتی پیداوار بھی ہونے جارہی ہے۔وزیر اعظم جناب نریندر مودی کی جانب سے ملک کو خود کفیل بنانے کے مقصد کو آگے لے جانے کے لئے سی آئی ایس ایف کو ایک 5سالہ روڈ میپ تیار کرنا چاہئے ،جس میں ہم اگلے 25 سال کے لئے سی آئی ایس ایف تیار کریں ۔ ہمیں 25 سال کا ایسا روڈ میپ بھی تیار کرنا چاہئے جس کے ذریعہ ہم سی آئی ایس ایف کو اس کی صدسالہ تقریبات کے سال میں اس کو اچھی طرح آراستہ کرکے نتائج دینے والی تنظیم کی شکل دے سکیں۔ انہوں نے کہا کہ ملک میں پرائیویٹ سکیورٹی کا کام بہت تیزی سے بڑھ رہا ہے اور حکومت نے اس کے لئے قوانین اور ضوابط بھی بنائے ہیں کیا سی آئی ایس ایف اپنی تربیت کی ذمہ داری لے سکتی ہے؟ کیا سی آئی ایس ایف صنعتی اکائیوں کے تحفظ کے لئے پرائیویٹ سکیورٹی ایجنسیوں کی تربیت کی ذمہ داری بھی لے سکتی ہے؟ جناب امت شاہ نے کہا کہ 1000 عملے ، 5000 اور 10000 عملے کے ساتھ پروڈکشن یونٹس کے ساتھ، پروڈکشن یونٹس جیسے کچھ ماڈلس وضع کئےجاسکتے ہیں۔ کچھ مخصوص علاقوں کی ضرورت کو ذہن میں رکھتے ہوئے سکیورٹی کے خصوصی ماڈلز تیار کئے جاسکتے ہیں۔ اس طرح کے کام کے ذریعہ پرائیویٹ ایجنسیوں کی اثر انگیزی کو بڑھانا ہوگا کیونکہ سی آئی ایس ایف اکیلے پورے ملک کے انڈسٹریل سیکٹر کی سلامتی کو یقینی نہیں بناسکتی ۔
مرکزی وزیر داخلہ نے کہا کہ ہمیں ایک ہائی برڈ ماڈل تیار کرناچاہئے ،جس کی حکمت عملی سی آئی ایس ایف کے ذریعہ تیار کی جائے لیکن جس میں پرائیویٹ سکیورٹی ایجنسیاں اور سی آئی ایس ایف دونوں ہائی برڈ موڈ میں سکیورٹی کا ایک مکمل بلیو پرنٹ تیار کرکے سکیورٹی فراہم کریں اور آہستہ آہستہ اسے پرائیویٹ سکیورٹی ایجنسیوں کے سپرد کردیں ۔ پرائیویٹ سکیورٹی ایجنسیوں کو کچھ انڈسٹریل یونٹس میں بھی کام کرنا چاہئے ۔ سی آئی ایس ایف کو ایک سرگرم طریقے سے اس شعبے میں اپنی رسائی کو بھی بڑھانا چاہئے ۔ انہوں نے کہا کہ ہمارے فرنٹئیر علاقوں میں ڈرونس کے خطرے اور سمندر میں صنعتی اکائیوں کے خطرے بڑھتے دکھائی دے رہے ہیں۔ اس کو ذہن میں رکھتے ہوئے سی آئی ایس ایف کو ڈی آر ڈی او اور بی ایس ایف جیسے اداروں کے ساتھ مل کر کام کرنا چاہئے جو اینٹی ڈرون ماڈل اور اینٹی ڈرون ٹکنالوجی تیار کرنے کے کام میں لگی ہوئی ہیں ۔ ہمیں اس سمت میں آگے بڑھنا ہوگا تاکہ سی آئی ایس ایف صنعتی سلامتی میں اینٹی ڈرون یونٹس کا استعمال کرسکے اور انڈسٹریل مینوفیکچرنگ یونٹس کا تحفظ کرسکے ۔
جناب امت شاہ نے کہا کہ سی آئی ایس ایف اپنے مشن کے تئیں تیزی سے حرکت کرنے والی اور متحرک اور تیزی سے حرکت میں آنے والی پہلی قوت ہے ، جو تربیت کا ایک اہم حصہ ثابت ہوگی۔ او رجسے تربیت کا اہم حصہ بنایا جائے گا ۔اس کے ساتھ ساتھ ایک سائبر فزیکل سسٹم کا ماڈل بھی تیار کیا جائے گا۔ سی آئی ایس ایف میں آیوشمان سی اے پی ایف اسکیم کے 100فیصد نفاذ کے لئے سی آئی ایس ایف کو مبارکباددیتے ہوئے مرکزی وزیر داخلہ نے کہا کہ اس بات پر زوردیا جانا چاہئے کہ جوانوں کی فلاح وبہبود کے کام اور مکان کے تناسب میں بہتری لائی جائے ۔ جناب شاہ نے کہا کہ سی آئی ایس ایف نے کہا کہ شجر کاری اور زیادہ سے زیادہ پیڑ اگاکر ایک بہت بڑا کام کیا ہے اور وہ شجر کاری مہم کے تحت 21-2020 میں اپنا نشانہ حاصل کرلے گا۔
انہوں نے کہا کہ آج میں ایک بار پھر تمام سی آئی ایس ایف سے کہنا چاہتا ہوں کہ صنعتی سلامتی اور ملک کی صنعتی پیداوار آپ کے بغیر ممکن نہیں ہے ۔اس لئے ہم کو آنے والے وقت کے چیلنجوں کو بھی تسلیم کرنا ہوگا اور اس کے لئے خودتیاری کرنی ہوگی۔اسے ذہن میں رکھتے ہوئے سی آئی ایس ایف کو اپنے مقاصد طے کرنے ہوں گے۔ وزیراعظم نریندر مودی کی قیادت میں بڑھتی ہوئی معیشت کی رفتار کو برقرار رکھنے کے لئے 25سال کا ایکشن پلان اور ایک بنیادتیار کرنے کے لئے 5سال کا ایکشن پلان ہمیں یہ دونوں اس سال تیار کرنے ہوں گے ۔ مرکزی وزیر داخلہ اورتعاون کے وزیر نے کہا کہ ملک اور ملکی معیشت کے ساتھ جڑی ہوئی دنیا کو سی آئی ایس ایف پر فخر ہے اور ہم سی آئی ایس ایف کی خدمات کی دل سے ستائش کرتے ہیں۔